Oficialusis leidinys L 132 , 21/05/1987 p. 0011 - 0013

specialusis leidimas suomių kalba: skyrius 4 tomas 3 p. 0005

specialusis leidimas švedų kalba: skyrius 4 tomas 3 p. 0005



Komisijos Reglamentas (EEB) Nr. 1382/87 1987 m. gegužės 20 d. nustatantis išsamias žvejybos laivų tikrinimo taisykles EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1982 m. birželio 29 d. Tarybos reglamentą (EEB) Nr. 2057/82, nustatantį tam tikras žvejybos veiklos kontrolės priemones [1], su paskutiniais pakeitimais, padarytais Reglamentu (EEB) Nr. 4027/86 [2], ypač į jo 13 straipsnį, kadangi Reglamento (EEB) Nr. 2057/82 4 straipsnyje yra numatyta priimti išsamias žvejybos laivų tikrinimo taisykles; kadangi būtina apibrėžti laivų terminą ir tikrintiną jų veiklą; kadangi inspekcijos laivai turėtų rodyti atitinkamą būdingą atpažinimo ženklą; kadangi reikėtų nustatyti tikrinamo laivo pareigas; kadangi turėtų būti nustatytos pakrančių valstybių pareigos, susijusios su tam tikrais pažeidimais; kadangi Komisija teikia pasiūlymus, lengvinančius kontrolės veiklos koordinavimą; kadangi pagal Reglamento (EEB) Nr. 2057/82 14 straipsnį valstybės narės gali imtis Bendrijos reikalavimuose nenumatytų nacionalinių kontrolės priemonių, jeigu jos laikosi Bendrijos teisės ir remiasi Bendrąja žuvininkystės politika; kadangi šiame reglamente numatytos priemonės atitinka Žuvininkystės išteklių vadybos komiteto nuomonę, PRIĖMĖ ŠĮ REGLAMENTĄ: 1 straipsnis 1. Kompetentingos valstybių narių institucijos tikrina jūroje ir uoste toliau nurodytus laivus: - laivus, parengtus žvejybai, aprūpintus nuolatine arba laikina žvejybos įranga, - žuvis ar žvejybos produktus perdirbti, gabenti arba saugoti priimančius laivus. 2. Šiame reglamente žuvų sąvoka apima visas žuvis, vėžiagyvius ir moliuskus. 2 straipsnis Kad būtų aiškiai matomas bet koks tikrinime dalyvaujantis laivas, jis plaukia su I priede nurodytu vimpelu arba emblema. 3 straipsnis 1. Valstybės narės kompetentingos institucijos atstovas gali pareikalauti, kad laivo, kuris turi būti tikrinamas, kapitonas sustotų, manevruotų arba atliktų kitus prisišvartavimo veiksmus, kad būtų patogiau patekti į laivą. 2. II priedo nuostatos taikomos tiems laivams, į kuriuos saugiai ir patogiai galima patekti tik užlipus į 1,5 metro aukštį arba aukščiau. 3. Tikrinamo laivo kapitonas paprašius leidžia naudotis su tikrinimu susijusiems pranešimams siųsti ir (arba) gauti reikalinga laivo ryšių įranga ir operatoriaus paslaugomis. 4 straipsnis Kai valstybėje narėje nustatomas įtariamas pažeidimas, susijęs su kitos valstybės narės laivu, pirmoji valstybė narė apie šį faktą ir apie bet kokius taikomus administracinius ar teisinius veiksmus informuoja valstybės, su kurios vėliava laivas plaukia, kompetentingą instituciją. 5 straipsnis Komisija pagal Reglamento (EEB) Nr. 2057/82 1 straipsnio 3 dalį gali pateikti valstybėms narėms pasiūlymus dėl jų kontrolės veiklos derinimo. 6 straipsnis Šis reglamentas įsigalioja 1987 m. spalio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1987 m. gegužės 20 d. Komisijos vardu António Cardoso E Cunha Komisijos narys [1] OL L 220, 1982 7 29, p. 1. [2] OL L 376, 1986 12 31, p. 4. -------------------------------------------------- I PRIEDAS +++++ TIFF +++++ -------------------------------------------------- II PRIEDAS TRAPŲ KONSTRUKCIJA IR NAUDOJIMAS 1. Trapas turi būti toks, kad tikrintojai galėtų saugiai patekti į jūroje esantį laivą ir iš jo išlipti. Trapas turi būti švarus ir tvarkingas. 2. Trapas uždedamas ir pritvirtinamas taip, kad: a) ant jo nebūtų jokių iš laivo išmestų daiktų; b) ant jo nebūtų plonų virvių ir jis būtų pritvirtintas kuo arčiau laivo vidurio; c) kiekvienas laiptelis tvirtai remtųsi į laivo šoną. 3. Trapo laipteliai turi būti: a) pagaminti iš vientiso kietmedžio be šakų arba kitos tinkamos panašių savybių medžiagos; keturi apatiniai laipteliai gali būti pagaminti iš pakankamai tvirtos ir kietos gumos arba iš kitos tinkamos panašių savybių medžiagos; b) neslidūs; c) ne mažiau kaip 480 mm ilgio, 115 mm pločio ir 23 mm storio, išskyrus bet kokią nuo slydimo saugančią priemonę ar griovelį; d) išdėstyti vienas nuo kito vienodais, ne mažesniais kaip 300 mm arba didesniais kaip 380 mm tarpais; e) pritvirtinti horizontaliai. 4. - Kiekvienas trapas turi turėti ne daugiau kaip 2 atsarginius laiptelius, kurie įstatomi į vietą kitaip, nei trapo gamybos metu, ir visus tokiu būdu pritvirtintus laiptelius atsiradus galimybei reikia iš karto pakeisti trapo gamybos metu naudotu būdu tvirtinamais laipteliais. - Bet kokiam keičiamajam laipteliui pritvirtinti prie šoninių trapo virvių naudojami jo šone esantys grioveliai, kurie turi būti ilgesniuose laiptelio šonuose. 5. Abiejose trapo pusėse turi būti dvi ne plonesnės kaip 60 mm storio nepadengtos manilinių kanapių ar panašios virvės; jos turi būti nepadengtos jokia kita medžiaga ir turi būti vientisos, nesujungtos žemiau laiptelio; dvi pagrindinės tinkamai prie laivo pritvirtintos ne plonesnės kaip 65 mm storio virvės ir apsauginė virvė turi būti laikomos šalia, kad prireikus jomis būtų galima pasinaudoti. 6. Vientisos, be šakų ir nuo 1,8 iki 2 m ilgio kietmedžio ar kitos panašių savybių medžiagos lentjuostės turi būti išdėstytos tokiais atstumais, kad trapas nepersikreiptų. Apatinė lentjuostė turi būti ant penkto laiptelio nuo trapo apačios, o dvi gretimos lentjuostės viena nuo kitos turi būti nutolusios ne daugiau kaip per devynis laiptelius. 7. Tarp laivo ir trapo ar bet kokių laiptelių ar kito naudojamo įrenginio viršaus turi būti naudojamos priemonės, užtikrinančios, kad tikrintojai galėtų saugiai patekti į laivą ir iš jo išlipti. Jeigu į laivą įlipama arba iš jo išlipama per tvorelėje arba apsauginiame borte esančius vartus, turi būti įrengti atitinkami turėklai. Jeigu į laivą įlipama arba iš jo išlipama apsauginio borto trapu, toks trapas turi būti saugiai pritvirtintas prie apsauginio borto turėklo arba platformos, o įlipimo į laivą arba išlipimo iš jo vietoje turi būti įrengtos dvi atramos turėklams ne mažesniu kaip 0,70 m arba didesniu kaip 0,80 m atstumu viena nuo kitos. Kiekviena mažesnė kaip 40 mm skersmens atrama turi būti tvirtai pritvirtinta prie laivo konstrukcijos pagrindo arba netoli nuo jo ir taip pat aukščiau esančiame taške, ir turi būti iškilusi ne mažiau kaip 1,20 m virš apsauginio borto. 8. Turi būti įrengtas naktinis apšvietimas, kad prie borto esantis trapas ir tikrintojo įlipimo į laivą vieta būtų pakankamai apšviestos. Gelbėjimosi ratas su savaime užsidegančia šviesa turi būti parengtas naudoti. Metamasis lynas turi būti laikomas šalia, prireikus paruoštas naudoti. 9. Turi būti naudojamos priemonės, reikalingos, kad trapu būtų galima naudotis iš abiejų laivo šonų. Veikiantis inspektorius gali nurodyti, į kurią pusę trapas turi būti nuleistas. 10. Trapo įrangą ir tikrintojo įlipimą ir išlipimą prižiūri atsakingas laivo pareigūnas. 11. Jeigu dėl kokių nors laivo konstrukcijos ypatumų, tokių kaip juostiniai laikikliai, nėra galimybės įgyvendinti kurios nors iš šių nuostatų, reikia imtis inspektorių įlipimą ir išlipimą užtikrinančių saugių priemonių. --------------------------------------------------